gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3594, del 30-09-1999 (1999/8270)

ORDRE de 10 d'agost de 1999, de la Conselleria de Cultura, Educació i Ciència, per la qual s'implanten nous ensenyaments en l'Escola Oficial d'Idiomes de Sagunt.
-----------------------------------------------------------------------------------------------------------------------------------------------------------------

### Dades del document

Número de DOGV
:   3594

Data del DOGV
:   30-09-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8270


Data del document
:   10-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Sagunt
    * ensenyament d'idiomes

ORDRE de 10 d'agost de 1999, de la Conselleria de Cultura, Educació i Ciència, per la qual s'implanten nous ensenyaments en l'Escola Oficial d'Idiomes de Sagunt. [1999/8270]
  
Per tal d'adaptar l'oferta dels ensenyaments que impartix l'Escola Oficial d'Idiomes de Sagunt a les necessitats demanades en cada moment per la societat, i fent ús de les competències que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
S'implanta en l'Escola Oficial d'Idiomes de Sagunt, codi 06323185, l'ensenyament d'Italià.
  
Disposició addicional
  
Dita disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta la Direcció General d'Ordenació i Innovació Educativa i Política Lingüística, la Direcció General de Personal i la Direcció General de Centres Docents perquè, en l'àmbit de les seues respectives competències adopten les mesures necessàries per a l'aplicació i el desenrotllament d'allò que s'ha disposat en la citada ordre.
  
Segona
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al curs acadèmic 1999/2000.
  
València, 10 d'agost de 1999
  
El conseller de Cultura, Educació i Ciència
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 3508, del 02-06-1999 (1999/4310)

Informació pública de l'exposició del projecte bàsic d'estudi de localització i viabilitat del parc logístic metropolità de València.
-------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4310


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de l'exposició del projecte bàsic d'estudi de localització i viabilitat del parc logístic metropolità de València. [1999/S4310]
  
Per Resolució del director general de Transports de data 21 d'abril de 1999, se sotmet a informació pública el projecte de referència en la forma prevista en la Llei de Règim Jurídic per a les Administracions Públiques i Procediment Administratiu Comú.
  
El citat període d'informació pública s'obri a l'efecte de la legislació general i legislacions sectorials.
  
Objecte: consultar el projecte i presentar una proposta d'alternativa a les plantejades en el present projecte en les quals es detallen les noves localitzacions, les superfícies disponibles, la proposta d'accessos, i qualsevol altra que, d'acord amb la idea bàsica del projecte, es crega convenient.
  
Termini: un mes des de la publicació del present anunci en el Diari Oficial de la Generalitat Valenciana, tant per a particulars com per a les administracions públiques, entitats i institucions.
  
Informació: per a consultar el projecte i presentar alternatives, en la Direcció General de Transports de la Conselleria d'Obres Públiques, Urbanisme i Transports, situada a l'avinguda de Blasco Ibáñez, número 50, 5a planta.
  
A l'efecte d'informació es podrà consultar el citat projecte en els Serveis Territorials de Transports d'Alacant, carrer d'Itàlia, número 12; a Castelló, avinguda del Mar, número 16, i als ajuntaments de Riba-roja de Túria, Quart de Poblet, Manises, Aldaia, Picanya, Xirivella, Alaquàs, Chiva i Cheste.
Diari Oficial de la Generalitat Valenciana


Sumari del DOGV 3468, del 07-04-1999 (1999/3081)

ORDRE de 31 de març de 1999, de la Conselleria d'Agricultura, Pesca i Alimentació, per la qual s'amplia el termini de la convocatòria del III Premi Iniciativa Agrària Jove, de 17 de novembre de 1998.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3468

Data del DOGV
:   07-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3081


Data del document
:   31-03-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * jove
    * jove agricultor
    * premi cultural
    * distinció honorífica
    * investigació agronòmica

ORDRE de 31 de març de 1999, de la Conselleria d'Agricultura, Pesca i Alimentació, per la qual s'amplia el termini de la convocatòria del III Premi Iniciativa Agrària Jove, de 17 de novembre de 1998. [1999/Q3081]
  
Per l'Ordre de 17 de novembre de 1998, de la Conselleria d'Agricultura, Pesca i Alimentació, es convoca el III Premi Iniciativa Agrària Jove i s'aproven les bases per a concórrer-hi (DOGV número 3.394).
  
El termini de presentació de sol·licituds establit en la base quarta de la convocatòria acabava el 22 de març de 1999. Diverses circumstàncies aconsellen ampliar aquest termini i promoure una major concurrència de sol·licituds atesa la bona acollida que ha tingut aquesta iniciativa com a mitjà de fomentar entre els joves l'activitat empresarial agrària.
  
Per això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Article únic
  
S'amplia el termini de presentació de sol·licituds de la convocatòria del III Premi Iniciativa Agrària Jove durant un període de set dies a partir de la publicació d'aquesta ordre.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 31 de març de 1999
  
El conseller d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 3544, del 22-07-1999 (1999/6340)

Informació pública de l'extracte de les bases per a cobrir en propietat una plaça de tècnic d'administració general, dues de subaltern i dues de lector de comptadors.
----------------------------------------------------------------------------------------------------------------------------------------------------------------------

### Dades del document

Número de DOGV
:   3544

Data del DOGV
:   22-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6340


Data del document
:   02-06-1999

Organisme emissor
:   Ajuntament de Sagunt

Tipus de document
:   Convocatòria

Descriptors 

:   * Sagunt
    * administració local
    * concurs administratiu

Informació pública de l'extracte de les bases per a cobrir en propietat una plaça de tècnic d'administració general, dues de subaltern i dues de lector de comptadors. [1999/F6340]
  
S'han publicat en el Butlletí Oficial de la Província de València número 290, de 7 de desembre de 1998, les bases per a cobrir en propietat una plaça de tècnic d'administració general, dues de subaltern i dues de lector de comptadors, aprovades en la sessió plenària de 29 d'octubre de 1998, i que estan a disposició de les persones interessades a la Secretaria General d'aquest Ajuntament.
  
La presentació de sol·licituds per a participar en les proves d'accés es farà al Registre General de l'Ajuntament, en la forma que determina l'article 38 de la Llei 30/1992, de 26 de novembre. El termini de presentació de sol·licituds serà de 20 dies hàbils, a partir de l'endemà de la publicació de la convocatòria corresponent en el Boletín Oficial del Estado.
  
Els següents anuncis de les convocatòries a les corresponents proves selectives es publicaran al tauler d'anuncis de l'Ajuntament i en el Butlletí Oficial de la Província de València.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 3580, del 10-09-1999 (1999/7772)

Informació pública de l'ampliació del termini de presentació de proposicions, en l'expedient de contractació per a adjudicar un contracte de gestió de serveis públics, per a la construcció d'una residència de tercera edat i la seva gestió integral.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3580

Data del DOGV
:   10-09-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/7772


Organisme emissor
:   Ajuntament de Teulada

Tipus de document
:   Anunci

Informació pública de l'ampliació del termini de presentació de proposicions, en l'expedient de contractació per a adjudicar un contracte de gestió de serveis públics, per a la construcció d'una residència de tercera edat i la seva gestió integral. [1999/M7772]
  
L'ajuntament en ple, en sessió ordinària celebrada el dia 6 d'agost de 1999, aprovà l'ampliació del termini de presentació de proposicions, en l'expedient de contractació per a adjudicar, mitjançant el procediment obert de concurs, un contracte de gestió de serveis públics, per la modalitat de concessió, per a la construcció d'una residència de tercera edat i la seva gestió integral.
  
La referida licitació esta anunciada en el Butlletí Oficial de la Província d'Alacant del dia 9 de juliol de 1999 (núm. 155); en el Diari Oficial de la Generalitat Valenciana del dia 16 de juliol de 1999 (núm. 3.540) i en el Boletín Oficial del Estado del dia 19 de juliol de 1999.
  
Les proposicions es presentaran en la secretaria d'aquest ajuntament qualsevol dia hàbil, des les 09.00 a les 14.00 hores, durant els 15 dies naturals següents a la publicació de l'últim anunci en el Butlletí Oficial de la Província d'Alacant, Diari Oficial de la Generalitat Valenciana i Boletín Oficial del Estado (si finalitza en dissabte s'admetran fins el dia hàbil següent).
  
Els plecs de condicions complets estaran a disposició dels interessats en la secretaria general de l'ajuntament, en horari d'oficines.
Diari Oficial de la Generalitat Valenciana


Sumari del DOGV 3454, del 15-03-1999 (1999/1675)

Recurs contenciós administratiu número 01/0267/1998.
----------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/1675


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0267/1998. [1999/Q1675]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la senyora María Leonor Trenor Trenor ha interposat un recurs contenciós administratiu, amb el número 01/0267/1998, contra la Resolució de data 23 de maig de 1995, dictada per la Conselleria d'Obres Públiques, Urbanisme i Transports, publicada en el Diari Oficial de la Generalitat Valenciana número 25, de data 30 de gener de 1997, sobre normes de planejament de l'Eliana, sobre l'aprovació de determinacions urbanístiques que afecten l'àmbit del sector SAU-1 de la corporació.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3638, del 02-12-1999 (1999/10218)

Pagament de la fase prèvia a l'ocupació per l'expropiació forçosa de l'obra: AE5-W52-82.5223. Concentració, supressió i millora de les condicions de seguretat en els passos a nivell de la línia 3 de FGV. Termes municipals d'Almàssera, Museros, la Pobla de Farnals, Massamagrell i Alboraya.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10537


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Pagament de la fase prèvia a l'ocupació per l'expropiació forçosa de l'obra: KY5-U09-80.6939. Concentració, supressió i millora de les condicions de seguretat en els passos a nivell de la línia 3 de FGV. Termes municipals d'Almàssera, Museros, la Pobla de Farnals, Massamagrell i Alboraya. [1999/X10168]
  
Pagament de la fase prèvia a l'ocupació per l'expropiació forçosa de l'obra: YT4-U69-82.9562. Concentració, supressió i millora de les condicions de seguretat en els passos a nivell de la línia 3 de FGV. Termes municipals d'Almàssera, Museros, la Pobla de Farnals, Massamagrell i Alboraya.
  
Lloc: Ajuntament d'Almàssera
  
Dia Hora
  
13.12.1999 De 09.30 a 18.30
  
Lloc: Ajuntament de Museros
  
Dia Hora
  
14.12.1999 De 09.30 a 18.00
  
Lloc: Ajuntament de la Pobla de Farnals
  
Dia Hora
  
15.12.1999 De 09.30 a 12.30
  
Lloc: Ajuntament de Massamagrell
  
Dia Hora
  
15.12.1999 De 16.00 a 17.00
  
Lloc: Ajuntament d'Alboraya
  
Dia Hora
  
16.12.1999 De 09.30 a 12.30
  
Els interessats hauran d'assistir a l'acte, proveïts del document nacional d'identitat, i acreditar la seua titularitat, si no ho han fet en una altra fase del procediment. Si opten per ser representats per altres persones, aquestes hauran d'acreditar la seua representació, en la forma que estableix l'article 32 de la Llei 30/1992, de 26 de novembre.
  
Es comunica que el present anunci es publica també als efectes que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, per als interessats que consten com a desconeguts o per als interessats el domicili dels quals no es coneix.
Diari Oficial de la Generalitat Valenciana


Sumari del DOGV 3638, del 02-12-1999 (1999/9850)

RESOLUCIÓ de 12 de novembre de 1999, del conseller de Justícia i Administracions Públiques, per la qual s'aprova l'escut de l'Ajuntament de San Miguel de Salinas (Alacant).
----------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9850


Data del document
:   12-11-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * San Miguel de Salinas
    * heràldica
    * bandera
    * municipi
    * administració local

RESOLUCIÓ de 12 de novembre de 1999, del conseller de Justícia i Administracions Públiques, per la qual s'aprova l'escut de l'Ajuntament de San Miguel de Salinas (Alacant). [1999/X9850]
  
L'Ajuntament de San Miguel de Salinas ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de San Miguel de Salinas que quedarà organitzat de la següent manera:
  
"Escut quadrilong de punta redona.
  
D'atzur un sant Miquel amb arnès d'or i argent. En cap, d'or, quatre pals de gules.
  
Per timbre, corona reial oberta".
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 12 de novembre de 1999.- El conseller de Justícia i Administracions Públiques: Serafín Castellano Gómez.
Diari Oficial de la Generalitat Valenciana


Sumari del DOGV 3524, del 24-06-1999 (1999/5789)

Informació pública del projecte de reparcel·lació de la unitat d'execució número 1, del sector 13B.
---------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5789


Organisme emissor
:   Ajuntament de Torrevieja

Tipus de document
:   Anunci

Informació pública del projecte de reparcel·lació de la unitat d'execució número 1, del sector 13B. [1999/S5789]
  
Pedro Ángel Hernández Mateo, alcalde president de l'Ajuntament de Torrevieja, fa saber:
  
Que la mercantil Corpic, SL, representada pel senyor Miguel Ángel Pascual Pomares ha presentat el projecte de reparcel·lació de la unitat d'execució número 1, del sector 13B,m del Pla General d'Ordenació Urbana, a l'empara del que disposen els articles 45, 46 i 69 de la Llei 6/1994, de 15 de novembre, de la Generalitat Valenciana, Reguladora de l' Activitat Urbanística, i se sotmet a informació pública en un termini de 20 dies, en un diari d'informació general de la Comunitat Valenciana i en el Diari Oficial de la Generalitat Valenciana, i que durant el termini esmentat es poden presentar tantes al·legacions o documents es consideren convenients.
  
L'expedient complet estarà exposat al públic durant el termini esmentat a l'Ajuntament de Torrevieja, Servei d'Urbanisme.
Diari Oficial de la Generalitat Valenciana


Sumari del DOGV 3474, del 15-04-1999 (1999/3348)

Informació pública de la relació de béns i drets d'expropiació, per taxació conjunta, connexió alternativa del Sector AM-5 d'Aldaia.
------------------------------------------------------------------------------------------------------------------------------------

### Dades del document

Número de DOGV
:   3474

Data del DOGV
:   15-04-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/3348


Organisme emissor
:   Ajuntament d'Aldaia

Tipus de document
:   Anunci

Informació pública de la relació de béns i drets d'expropiació, per taxació conjunta, connexió alternativa del Sector AM-5 d'Aldaia. [1999/X3348]
  
Per Acord del Ple Municipal de 17 de novembre de 1998, s'hi va resoldre sobre les al·legacions presentades durant el període d'informació pública de la relació de béns i drets afectats pel projecte d'expropiació, tramitat pel Sistema de Taxació Conjunta del procediment de referència. En l'acord esmentat es va resoldre de ratificar les propostes raonades en els informes tècnics que obren en l'expedient, de la qual cosa resulta la relació definitiva de béns i drets de necessària ocupació que s'adjunta en l'annex a aquesta notificació. L'acord esmentat també va resoldre remetre les actuacions a la Comissió Territorial d'Urbanisme de València per a la fixació dels preus justos.
  
El full d'apreciació definitiva, on es fixen els preus justos expropiatoris, serà notificat a cada interessat directament per la pròpia Comissió Territorial, i es donarà un termini d'al·legacions per tal que, els qui ho estimen oportú, puguen formular reclamacions sobre el valor dels seus béns.
  
Respecte a la identificació i titularitat o a la procedència d'incloure terrenys i altres béns en la relació definitiva de béns i drets de necessària ocupació resolta per l'Ajuntament, els interessats ja poden interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en termini de dos mesos a comptar des de l'endemà de la recepció d'aquesta notificació, de conformitat amb el que disposa l'article 46 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 3446, del 03-03-1999 (1999/1616)

Informació pública del Programa d'Actuació Integrada 3A (Baixa Densitat).
-------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1616


Organisme emissor
:   Grupin, SA

Tipus de document
:   Anunci

Informació pública del Programa d'Actuació Integrada 3A (Baixa Densitat). [1999/S1616]
  
Conforme al procediment simplificat previst en l'article 48 de la Llei Reguladora de l'Activitat Urbanística, se sotmet a informació pública a la Notaria de Luisa José Feijó Martín, carrer Ferrerets, 32, de l'Alcora (telèfon 447 76 72 83), l'Alternativa Tècnica del Programa per al desenvolupament de l'Actuació Integrada 3A (Baixa Densitat), segons l'Avantprojecte d'Urbanització redactat per l'arquitecte José Vicente Ferrer Casaña, l'enginyer de camins, canals i ports, José Fco. Fabra Castillo i l'advocat Vicente García Nebot, a instàncies de la mercantil Grupin, SA, amb domicili al carrer Virgen de la Cabeza, 31 de Borriana, i amb el codi d'identificació fiscal número K56181274.
  
Els interessats podran obtenir còpia de l'Acta de Protocol·lització en el termini de 20 dies des de la publicació de l'últim anunci en el Diari Oficial de la Generalitat Valenciana o al Diari Levante de Castelló.
  
També podran consultar la documentació a l'Ajuntament de l'Alcora i presentar davant d'aquest les al·legacions o alternatives tècniques en competència.
  
Acabat l'esmentat termini, restarà obert un nou termini de 5 dies per a la presentació de les proposicions juridicoeconòmiques, transcorregut el qual, l'endemà dia hàbil, es procedirà a l'obertura de pliques en l'Ajuntament, i s'obrirà un nou període de consultes i al·legacions de 10 dies següents a l'acta d'obertura.
  
Desconegut el domicili fiscal dels propietaris següents, es procedeix a la seua notificació d'acord amb el procediment establert en l'article 59.4 de la Llei de Règim Jurídic de les Administracions Públiques i del Procediment Administratiu Comú.
  
Núm. parcel·la Propietari Direcció fiscal
  
24 Fernando Cubero Gargallo Desconegut